ফুলবাড়ী (কুড়িগ্রাম) : আকস্মিকভাবে উজানের কাদা মিশ্রিত পাহাড়ি ঢলে ধরলার পানি বৃদ্ধি পাচ্ছে। ফলে কুড়িগ্রামের ফুলবাড়ী উপজেলার ধরলা পাড়ের লোকজনের মধ্যে আতঙ্ক বিরাজ করছে। অন্যদিকে কাদা মিশ্রিত পানি প্রবেশের ফলে ধরলা অববাহিকাসহ বারোমাসিয়া, নীল কমল, বানিদাহ নদীর তীরবর্তী এলাকার রোপণকৃত আমন ধান ক্ষেতের ক্ষতির সম্ভবনা দেখা দিয়েছে। এখন পর্যন্ত কয়েকশ’ একর জমিতে কাদা মিশ্রিত পানি প্রবেশ অব্যাহত রয়েছে।